钦定古今图书集成/明伦汇编/氏族典/第472卷 > 蔡必胜
## 钦定古今图书集成/明伦汇编/氏族典/第472卷 > 蔡必胜

按《万姓统谱》，必胜字直之，平阳人。乾道初，中右科第
一，累迁阁门舍人。幸臣曾觌方用事，冀其附己，必胜
故不往。出知邵州，对辞，论择方面人才，天下大计，孝
宗异之曰：“观卿一表，前程未可量也。”还带御器械。光
宗在东宫，闻其不见曾觌，叹息言佳士。及即位，擢知
阁门事。孝宗上仙，光宗不能丧，中外汹汹，忧祸起旦
夕。必胜与赵汝愚定议立宁宗，天下晏然。必胜功最。
韩𠈁胄方规专擅，忌之，出知庐州。既镇淮右，遂议浚
熙河，造战舰，大张声势，以基远图，未就，擢吉州刺史，
奉祠，卒。